钦定古今图书集成/历象汇编/庶征典/第079卷 > 《愁霖赋》曹植
## 钦定古今图书集成/历象汇编/庶征典/第079卷 > 《愁霖赋》曹植

迎朔风而爰迈兮，雨微微而逮行。悼朝阳之隐曜兮，
怨北辰之潜精。车结辙以盘桓兮，马踯躅以悲鸣。攀
扶桑而仰观兮，假九日于天皇。瞻沈云之泱漭兮，哀
吾愿之不将。又曰：“夫季秋之淫雨兮，既弥日而成霖。
瞻元云之晻晻兮，听长霤之淋淋。中宵卧而叹息，起
饰带而抚琴。”